بولشئویکلر تورکوستاندا مؤحکملندیکدن سونرا عبدالله‌ آولانینی داشکنده ایشله‌مه‌یه دعوت ائدیرلر. بولشئویکلرین خالقلارا آزادلیق وئره‌جکلری ودینه آلدانان بؤیوک موعاریفچی وطنه دؤنه‌رک سوسیالیزمین فعال قوروجولارینا چئوریلمک ایسته‌ییر. قادینلارین موعاریفلنمه‌سی اۆچون کادر حاضیرلیغینا خوصوصی اؤنم وئریر. موعلیم قیتلیغینی آرادان قالدیرماق اۆچون قادین موعلیملر حاضیرلایان تئخنیکومون آچیلماسینا نایل اولور و اورادا موعلیم ایشله‌ییر.